Lumea îl vede pe stradă și se minunează de alura și tatuajele sale. În realitate Cornel Spiridon sau Luș, cum îl știu prietenii este extrem de sufletist, iar de curând a devenit celebru, salvând viața unei tinere lovită în plin de o mașină pe Calea Dumbrăvii. Bărbatul care lucrează bodyguard într-un club de manele purta în ziua respectivă un tricou cu Superman, favoritul fiicei sale.

Marti, 19 mai, Cornel Spiridon, un sibian in varsta de 36 de ani, se pregatea sa mearga sa isi ia fetita de la scoala. Alessia are opt ani, iar Cornel, caruia prietenii ii spun Lus, o creste singur de cand micuta avea doar o luna si cea care i-a dat viata a decis sa ii paraseasca si sa plece definitiv in strainatate. Lus a ales sa ramana.

Asa a ajuns barbatul cu infatisare infricosatoare, pachetul de muschi tatuat din cap pana in picioare, sa isi creasca singur fetita. Sa o creasca si sa ii faca toate poftele, chiar si cele mai trasnite, cum este si cazul tricoului cu Superman pe care il imbraca din cand in cand, de dragul celei mici.

Marti, Lus l-a imbracat din nou si, amuzat teribil, s-a pozat si a urcat fotografia pe Facebook. “Neatza! Am plecat (zburat) sa salvez lumea!”, a scris sibianul pritenilor sai, fara sa stie ce surpriza il asteapta.

La cateva ore distanta, aflat la volanul masinii sale, Lus a fost martorul unui accident. O masina a izbit puternic si din plin o tanara care traversa pe trecerea de pietoni. “Am in memorie momentul impactului si cum zbura fata in aer. Am tras pe dreapta si am fugit catre ea. Fata, care cred ca este studenta, era intinsa pe caldaram si incerca sa se ridice. Probabil, o facea din reflex sau pentru ca se speriase foarte tare. In secunda doi a lesinat si a ramas intinsa. M-am uitat dupa masina care o lovise, soferul era acolo. Am strigat sa sune cineva la 112 si am inceput sa ii acord primul ajutor. Am verificat starea sa, am luat-o in brate si am dus-o pe trotuar. Nu putea sa respire, probabil se izbise puternic in momentul caderii si avea capul spart. Ii curgea sange si am strigat din nou, rugand sa sune cineva la Salvare. I-am facut respiratie gura la gura si am stat langa ea pana a venit un medic, care trecea prin zona si, ulterior, pana a venit Ambulanta. Alcoolemia soferului a iesit zero”, a declarat Cornel Spiridon in pentru WOWbiz.ro.



Superman la propriu

Cu bratele pline de sange si disperat sa vada ca tanara este ingrijita de medici, Lus nici nu a realizat ca persoanele din jurul sau isi dadeau coate si il fotografiau.

“WOW! Porti tricou cu Superman si ai salvat o fata. Ce coincidenta surprinzatoare?!”, i-a spus o persoana de langa el.

“Va dati seama ca nici nu ma gandeam la asta. Ulterior, dupa ce fata a fost luata si dusa la spital si am stiut ca e in siguranta, am dat si eu firul inapoi si mi-am amintit de postarea pe care o facusem in dimineata zilei respective. E a treia chestie de genul asta care mi se intampla de la inceputul acestui an. Eu lucrez intr-un club de noapte, sunt bodyguard si, prin natura meseriei mele, stiu cum sa acord primul ajutor. Intamplarile acestea parca ma cauta. Sau poate asa trebuie sa fie, sa ma aflu in zona in acel moment. Pe langa acest accident am mai intervenit in doua cazuri de epilepsie, unul petrecut la clubul unde lucrez, iar altul care s-a intamplat cand ma aflam cu fetita mea intr-un mall, la o prajitura. Acum lumea imi spune “Superman al Romaniei” sau “Superman din Sibiu””, explica Lus.



Se topește după fiica lui

Durul din Sibiu continua sa ne uimeasca si da dovada de modestie prin marturisirile facute, care nu „cadreaza” cu infatisarea sa. „Stiu ca am o alura de dur. Stiu ca asa, tuns scurt, plin de tatuaje si lucrat la sala, le dau fiori multora. Aparentele insala. In realitate, sunt doar un tatic care isi iubeste enorm copilul. Va puteti imagina ca eu am schimbat scutece, am pregatit biberoanele cu lapte, am invatat sa gatesc de la sora-mea care imi dadea retete prin telefon si ca la serbarile de 8 Martie sunt singurul barbat printre zecile de mamici care vin la serbarea speciala?! Sa ma fi vazut cum ma sfatuiam cu mamicile in parc cand Alessia era bebelus si nu stiam ce si cum sa fac. A fost foarte greu. De opt ani lucrez numai de noapte. Ziua stau si ma ocup de fetita mea, noapte lucrez. As face orice ca sa suplinesc absenta mamei din viata ei”, ne-a marturisit Lus, “Superman de Romania”, care traieste la Sibiu.

Sursa info: wowbiz.ro